11/03/2013 | Administración LocalMunicipal
Carnota
Aprobación inicial 01-03-2013 da ordenanza venda ambulante

Aprobado inicialmente, polo Pleno da Corporación Municipal en sesión de 1 de marzo do 2.013, a ORDENANZA FISCAL REGULADORA DA TAXA POR OCUPACIÓN DO DOMINIO PÚBLICO LOCAL PARA O EXERCICIO DA VENDA AMBULANTE, de conformidade co artigo 49 de la Lei 7 /1985, reguladora das bases do réxime local, durante o prazo de 30 dias exponse ao público para a presentación de reclamacións e suxerencias. No caso de que non houbera ningunha, entenderase definitivamente adoptado o acordo ata entonces provisional. A presente ordenanza dítase no uso das facultades outorgadas polos artigos 133.2 e 142 da Constitución española, ao amparo do artigo 106 da Lei 7/1985, do 2 de abril, reguladora das bases do réxime local e de conformidade cos artigos 15 a 19 (imposición e ordenación dos tributos locais) e 20 a 27 (taxas) do Real decreto lexislativo 2/2004, do 5 de marzo, polo que se aproba o texto refundido da Lei reguladora das facendas locais. Constitúe o feito impoñible desta taxa a utilización privativa ou aproveitamento especial do dominio público local, con motivo do exercicio da venda ambulante, nas distintas modalidades establecidas no artigo 4 da Ordenanza reguladora da venda ambulante do Concello de Carnota. Serán suxeitos pasivos desta taxa as persoas físicas ou xurídicas e as entidades ás que se refire o artigo 35.4 de Lei 58/2003, do 17 de decembro, xeral tributaria, beneficiarias da utilización privativa ou aproveitamento especial do dominio público local que constitúe o feito impoñible. Responderán solidariamente das obrigas tributarias do suxeito pasivo as persoas físicas e xurídicas ás que se refire o artigo 42 da Lei 58/2003, do 17 de decembro, xeral tributaria. Serán responsables subsidiarios os administradores das sociedades, síndicos, interventores ou liquidadores de quebras, concursos, sociedades e entidades en xeral, nos supostos e co alcance que sinala o artigo 43 da Lei xeral tributaria. Non se recoñecen máis beneficios fiscais que aqueles recoñecidos en virtude da lei ou dos tratados internacionais. A taxa por ocupación do espazo público para o exercicio da venda ambulante ascende á cantidade de 0,62 euros por metro cadrado, por día de ocupación. No caso de que a ocupación sexa anual establécese unha taxa de 0,20 euros por metro cadrado e polos 365 días anuais. A taxa devindicarase cando se solicite a autorización ou licenza para exercer a venda ambulante. A dita autorización será como mínimo de un mes. No caso de que non exista solicitude, será o momento no que se inicie a realización da actividade.1. A xestión das autorizacións, os requisitos e condicións do exercicio da venda ambulante serán as que se establezan na correspondente Ordenanza reguladora da venda ambulante do Concello de Carnota.2. Os pagos realizaranse mensualmente, dentro dos cinco primeiros días de cada mes. No caso de non facer o pago no período regulamentario, aplicarase unha recarga de mora do 20%. 3. O Concello de Carnota ofrécelle a posibilidade, a todas aquelas persoas que conten cunha autorización superior aos tres meses de duración, de realizar o pago por trimestres. As persoas que escollan esta opción, deberán efectuar o pagamento durante os cinco primeiros días do primeiro mes do trimestre.4. No caso de novas autorizacións, o primeiro pago referirase ao mes natural no que se produza a solicitude, podendo o vendedor agardar á terminación deste período para iniciar a actividade, neste caso o pago referirase ao novo mes no que se inicie a actividade.5. No caso de taxas anuais o pago realizarase no momento en que solicite a autorización. A presente ordenanza, logo de ser aprobada polo Pleno da Corporación, será sometida a información pública, coa publicación do seu texto íntegro, por un prazo mínimo de 30 días, durante os que se poderán presentar reclamacións e suxestións, de conformidade co artigo 49 da Lei 7/1985, do 2 de abril, reguladoras das bases do réxime local. No caso de que non se presente ningunha reclamación entenderase definitivamente adoptado o acordo, ata entón provisional. Esta Ordenanza deroga toda-las anteriores. Carnota a 4 de marzo do 2013 O ALCALDE Asdo. Ramón Noceda Caamaño